
[bookmark: Sujet][bookmark: References]Eiropas Parlamenta 2026. gada 17. jūnija normatīvā rezolūcija par priekšlikumu Padomes direktīvai, ar kuru groza Direktīvu (ES) 2020/262 par akcīzes nodokļa piemērošanas vispārēju režīmu attiecībā uz tabaku un ar tabaku saistītiem izstrādājumiem (COM(2025)0581 – C10-0296/2025 – 2025/0581(CNS))
(Īpašā likumdošanas procedūra – apspriešanās)
Eiropas Parlaments,
–	ņemot vērā Komisijas priekšlikumu Padomei (COM(2025)0581),
–	ņemot vērā Līguma par Eiropas Savienības darbību 113. pantu, saskaņā ar kuru Padome ar to ir apspriedusies (C10‑0296/2025),
–	ņemot vērā Reglamenta 84. pantu,
–	ņemot vērā Ekonomikas un monetārās komitejas ziņojumu (A10-0160/2026),
1.	apstiprina grozīto Komisijas priekšlikumu;
2.	tādēļ aicina Komisiju grozīt savu priekšlikumu saskaņā ar Līguma par Eiropas Savienības darbību 293. panta 2. punktu;
3.	aicina Padomi informēt Parlamentu, ja tā ir paredzējusi izmaiņas Parlamenta apstiprinātajā tekstā;
4.	prasa Padomei vēlreiz ar to apspriesties, ja tā ir paredzējusi būtiski grozīt Komisijas priekšlikumu;
5.	uzdod priekšsēdētājai Parlamenta nostāju nosūtīt Padomei, Komisijai un dalībvalstu parlamentiem.

Grozījums Nr.		1
Direktīvas priekšlikums
2.a apsvērums (jauns)
	

	Komisijas ierosinātais teksts
	Grozījums

	
	(2a)	Padomes Direktīvā (ES) …/…1a+ noteiktās jaunās akcīzes nodokļa kategorijas būtu jāpievieno orientējošajiem līmeņiem attiecībā uz iegādēm, ko privātpersonas veic savām vajadzībām.

	
	___________

	
	1a Padomes Direktīva (ES) …/… (... . gada ...) par tabakai un ar tabaku saistītiem izstrādājumiem piemērotā akcīzes nodokļa struktūru un likmēm (pārstrādāta redakcija) (OV L …, …, ELI: …).

	
	+OV: Lūgums tekstā ievietot dokumentā 2025/0580(CNS) ietvertās direktīvas numuru un zemsvītras piezīmē ievietot minētās direktīvas numuru, datumu, nosaukumu un OV atsauci.



Grozījums Nr.		2
Direktīvas priekšlikums
2.b apsvērums (jauns)
	

	Komisijas ierosinātais teksts
	Grozījums

	
	(2b)	Orientējošo līmeņu izmaiņu pamatā vajadzētu būt principam, ka izstrādājumi jaunajās kategorijās saskaņā ar Direktīvu (ES) …/… [OV: lūgums ievietot dokumentā 2025/0580(CNS) ietvertās direktīvas numuru] ir alternatīvas izstrādājumiem, uz kuriem jau attiecas orientējošie līmeņi saskaņā ar Padomes Direktīvu (ES) 2020/262. Tāpēc šo jauno kategoriju orientējošajiem līmeņiem vajadzētu būt salīdzināmiem ar to izstrādājumu orientējošajiem līmeņiem, uz kuriem jau attiecas orientējošie līmeņi saskaņā ar Padomes Direktīvu (ES) 2020/262.

